CELEX: 32017R1203
Language: hr
Date: 2017-07-05 00:00:00
Title: Uredba Komisije (EU) 2017/1203 оd 5. srpnja 2017. o izmjeni Direktive 2002/46/EZ Europskog parlamenta i Vijeća i Uredbe (EZ) br. 1925/2006 Europskog parlamenta i Vijeća u pogledu organskog silicija (monometilsilanetriol) i kalcij fosforil oligosaharida (POs-Ca®) koji se dodaju hrani i upotrebljavaju u proizvodnji dodataka prehrani (Tekst značajan za EGP. )

6.7.2017   
            
            
               HR
            
            
               Službeni list Europske unije
            
            
               L 173/9
            
         UREDBA KOMISIJE (EU) 2017/1203
   оd 5. srpnja 2017.
   o izmjeni Direktive 2002/46/EZ Europskog parlamenta i Vijeća i Uredbe (EZ) br. 1925/2006 Europskog parlamenta i Vijeća u pogledu organskog silicija (monometilsilanetriol) i kalcij fosforil oligosaharida (POs-Ca®) koji se dodaju hrani i upotrebljavaju u proizvodnji dodataka prehrani
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (1), a posebno njezin članak 4. stavak 5.,
   uzimajući u obzir Uredbu (EZ) br. 1925/2006 Europskog parlamenta i Vijeća od 20. prosinca 2006. o dodavanju vitamina, minerala i određenih drugih tvari hrani (2), a posebno njezin članak 3. stavak 3.,
   budući da:
   
               (1)
            
            
               U Prilogu II. Direktivi 2002/46/EZ utvrđuje se popis vitaminskih i mineralnih tvari koje se smiju koristiti u proizvodnji dodataka prehrani.
            
         
               (2)
            
            
               U skladu s člankom 14. Direktive 2002/46/EZ, odredbe o vitaminskim i mineralnim tvarima u dodacima prehrani koje mogu imati učinak na javno zdravlje donose se nakon savjetovanja s Europskom agencijom za sigurnost hrane („Agencija”).
            
         
               (3)
            
            
               U Prilogu II. Uredbi (EZ) br. 1925/2006 utvrđuje se popis vitaminskih i mineralnih tvari koje se smiju dodavati hrani te njihov oblik.
            
         
               (4)
            
            
               U skladu s člankom 3. stavkom 3. Uredbe (EZ) br. 1925/2006, izmjene popisa iz Priloga II. toj Uredbi donose se uzimajući u obzir mišljenje Agencije.
            
         
               (5)
            
            
               Na temelju zahtjeva za dodavanje organskog silicija kao izvora silicija na popis iz Priloga II. Direktivi 2002/46/EZ, Agencija je 9. ožujka 2016. donijela znanstveno mišljenje o sigurnosti organskog silicija (monometilsilanetriol; MMST) kao novog sastojka hrane za uporabu kao izvora silicija u dodacima prehrani i o bioraspoloživosti ortosilicijeve kiseline iz izvora (3).
            
         
               (6)
            
            
               Iz tog mišljenja proizlazi da upotreba organskog silicija (monometilsilanetriol) u dodacima prehrani ne predstavlja sigurnosni rizik kao izvor silicija, pod uvjetom da se ispune određeni uvjeti.
            
         
               (7)
            
            
               Uzimajući u obzir pozitivno mišljenje Agencije, organski silicij (monometilsilanetriol) trebalo bi uvrstiti u popis iz Priloga II. Direktivi 2002/46/EZ.
            
         
               (8)
            
            
               Na temelju zahtjeva za dodavanje kalcij fosforil oligosaharida (POs-Ca ®) kao izvora kalcija na popis iz Priloga II. Direktivi 2002/46/EZ te popis iz Priloga II. Uredbi (EZ) br. 1925/2006, Agencija je 26. travnja 2016. donijela znanstveno mišljenje o sigurnosti kalcij fosforil oligosaharida (POs-Ca ®) kao izvora kalcija koji se za prehrambene namjene dodaje hrani, dodacima prehrani i hrani za posebne medicinske potrebe (4).
            
         
               (9)
            
            
               Iz tog mišljenja proizlazi da dodavanje kalcij fosforil oligosaharida (POs-Ca ®) hrani i njegova uporaba u dodacima prehrani ne predstavlja sigurnosni rizik kao izvor kalcija, pod uvjetom da se ispune određeni uvjeti.
            
         
               (10)
            
            
               Uzimajući u obzir pozitivno mišljenje Agencije, kalcij fosforil oligosaharide (POs-Ca ®) trebalo bi uvrstiti u popis iz Priloga II. Direktivi 2002/46/EZ te popis iz Priloga II. Uredbi (EZ) br. 1925/2006.
            
         
               (11)
            
            
               Provedeno je savjetovanje sa zainteresiranim stranama putem Savjetodavne skupine za prehrambeni lanac i zdravlje životinja i biljaka te su uzete u obzir dostavljene primjedbe.
            
         
               (12)
            
            
               Stoga je Direktivu 2002/46/EZ i Uredbu (EZ) br. 1925/2006 potrebno na odgovarajući način izmijeniti.
            
         
               (13)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog II. Direktivi 2002/46/EZ mijenja se u skladu s Prilogom ovoj Uredbi.
   Članak 2.
   Prilog II. Uredbi (EZ) br. 1925/2006 mijenja se u skladu s Prilogom ovoj Uredbi.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. srpnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 183, 12.7.2002., str. 51.
   
   
      (2)  SL L 404, 30.12.2006., str. 26.
   
   
      (3)  EFSA Journal 2016.;14(4):4436
   
      (4)  EFSA Journal 2016.;14(6):4488
   
      PRILOG
      
                  1.
               
               
                  Točka B Priloga II. Direktivi 2002/46/EZ mijenja se kako slijedi:
               
            
                  (a)
               
               
                  nakon unosa „silicijeva kiselina” dodaje se sljedeći unos:
                  „organski silicij (monometilsilanetriol)”;
               
            
                  (b)
               
               
                  nakon unosa „kalcijev sulfat” dodaje se sljedeći unos:
                  „kalcij fosforil oligosaharidi”.
               
            
                  2.
               
               
                  U točki 2. Priloga II. Uredbi (EZ) br. 1925/2006 nakon unosa „kalcijev sulfat” dodaje se sljedeći unos:
                  „kalcij fosforil oligosaharidi”.